बेअदबी मामला पहुंचा अकाल तख्त, कमेटी प्रधान-मेंबर तलब
बठिंडाकी धोबियाना बस्ती में सोमवार को हुई गुरुग्रंथ साहिब की बेअदबी मामले में तख्त श्री दमदमा साहिब के जत्थेदार ज्ञानी गुरमुख सिंह ने गुरुद्वारा प्रबंधक कमेटी के अध्यक्ष मेंबर्स को तलब कर लिया है। इनका पक्ष सुनने के बाद जत्थेदार कार्रवाई का फैसला लेंगे।
वही, शिरोमणि गुरुद्वारा प्रबंधक कमेटी की धर्म प्रचार संस्था की टीम ने तलवंडी साबो के इंचार्ज किरपाल सिंह की अगुवाई में गुरद्वारा साहिब का दौरा किया और मामले की जांच शुरू कर दी। इस दौरान गुरुद्वारा प्रबंधक कमेटी का कोई मेंबर मौजूद होने के चलते टीम ग्रंथी के बयान लेकर चली गई। तलवंडी साबो में स्थित धर्म प्रचार संस्था के कार्यालय के इंचार्ज कृपाल सिंह ने बताया कि तख्त श्री दमदमा साहिब के जत्थेदार ज्ञानी गुरमुख सिंह के आदेश पर उन्होंने बठिंडा के धोबियाना स्थित गुरुद्वारा साहिब का दौरा किया और मामले की जानकारी हासिल की। प्रबंधक कमेटी के मेंबर बाहर होने के कारण उनसे बात नहीं हो सकी।
जानकारी के मुताबिक अकाल तख्त साहिब के जत्थेदार ज्ञानी गुरबचन सिंह के पास यह मामला पहुंचा हुआ है, जिस के बाद उन्होंने इस संबंधी तख्त श्री दमदमा साहिब के जत्थेदार से बात की और मामले की पूरी जानकारी हासिल की और जांच पूरी करके रिपोर्ट मांगी।
गुरु ग्रंथ साहिब हटा बीबी का आसन लगाया था
सोमवारको गुरुद्वारा साहिब धोबियाना बस्ती में बीबी बलजीत कौर खालसा द्वारा रखे गए कार्यक्रम दौरान दरबार साहिब में जिस थड़ा साहिब पर गुरुग्रंथ साहिब का प्रकाश किया था, उसी थड़ा साहिब पर बीबी खालसा का आसन लगवा दिया गया। जबकि गुरुग्रंथ साहिब का प्रकाश दरबार साहिब के बाहर एक पुराने कमरे में करवा दिया गया था। बता दें, जब सोमवार को ये मामला उठा था तो गुरुद्वारा कमेटी के अध्यक्ष हरबंस सिंह और ग्रंथी सिंह सुखविंदर सिंह ने कहा था कि उनसे बहुत बड़ी भूल हो गई है, जिसके लिए वह शर्मिंदा हैं और इस भूल को बख्शाने के लिए वह योग्य कदम उठाएंगे और शीघ्र ही मीटिंग करेंगे कि कैसे भूल बख्शाई जाए।
hin_Deva hin_Deva hin_Deva hin_Deva hin_Deva hin_Deva